nizky tlak
dobry den mam 16 rokov a trapi ma nizky tlak z ktoreho mi je casto nevolno, cital som ze pomahaju kofeinove tabletky ale ja s kofeinom nemam dobru skusenost lebo ma uspava:D pravidelne cvicim aj pijem dost vody mal by som ist za svojou doktorkou alebo exzistuje nieco co by som mal vyskusat. dakujem
Dobrý deň.
Ďakujeme za Vašu otázku.
Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach.
Príčiny nízkeho tlaku nie sú presne dané. Môže ho spôsobiť dehydratácia, konzumácia alkoholu, nedostatok vitamínov a minerálov, nedostatočný pohyb a slabá fyzická kondícia, úpal, vyčerpanosť, stres, nedostatočná funkcia štítnej žľazy, diabetes, dilatácia ciev a iné.
Na zvýšenie tlaku sa ako preventívne opatrenia odporúča zmena životosprávy, dostatočný príjem tekutín, prípadne minerálnych vôd obohatených o sodík. Odporúča sa viac soliť, prijímať vitamíny a minerálne látky. Vhodné je častejšie prijímať menšie porcie jedla, pretože veľká porcia jedla naraz, môže taktiež znížiť tlak. Pomôcť môžu nápoje s obsahom už spomínaného kofeínu ako káva, zelený čaj.
Funkciu obehového systému podporuje aj striedavá studená a teplá sprcha.
Ak ani režimové opatrenia nepomôžu, odporúčam tento problém riešiť s ošetrujúcim lekárom, ktorý určí ďaľší postup.
Želám pekný zvyšok dňa.
S pozdravom
Mgr. Barbora Bičanovská